Številka: 478-101/2019/6(206)

Datum: 19. 3. 2021

**OBČINSKEMU SVETU**

**OBČINE TRŽIČ**

**ZADEVA: Poročilo o realizaciji Načrta ravnanja z nepremičnim premoženjem Občine Tržič za leto 2020**

Župan je v skladu z 28. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18; v nadaljevanju: ZSPDSLS-1) dolžan občinskemu svetu v tekočem letu za preteklo leto, vendar najpozneje ob sprejetju zaključnega računa proračuna, predložiti poročilo o realizaciji načrta ravnanja s stvarnim premoženjem. Občinski svet Občine Tržič je na svoji 9. redni seji dne 28. 11. 2019 sprejel Načrt ravnanja z nepremičnim premoženjem Občine Tržič za leto 2020 (v nadaljevanju: Načrt).

Na Načrt pridobivanja so bili za leto 2020 uvrščene nepremičnine v skupni vrednosti 305.672,28 EUR, pri čemer so bili s postavke 60225 – Odškodnine predvideni nakupi zemljišč v skupni vrednosti 100.000,00 EUR, s postavke 61000 – Nakup nepremičnin in drugi odhodki v zvezi z nepremičninami pa nakupi v skupni vrednosti 70.000,00 EUR.

V letu 2020 je bilo s proračunske postavke 60225 realiziranih za 19.370,75 EUR nakupov zemljišč, kamor je vštet tudi nakup nepremičnine parc. št. 76/2 k.o. 2148 Senično, ki jo je na podlagi drugega odstavka 24. člena ZSPDSLS-1 in na podlagi sklepa Občinskega sveta Občine Tržič št. 169-9-6-2019 z dne 28. 11. 2019 uvrstil župan, in nakup nepremičnine parc. št. 1197/6 k.o. 2144 Bistrica, ki jo je Občina Tržič kupila na podlagi drugega odstavka 27. člena ZSPDSLS-1 in na podlagi sklepa Občinskega sveta Občine Tržič št. 171-9-6-2019 z dne 28. 11. 2019. V letu 2020 je bilo sklenjenih pravnih poslov oziroma so bile sprejete ponudbe še za skupnih 28.889,24 EUR, pri katerih plačilo kupnine zapade (oziroma je zapadlo) v letu 2021. S postavke 61000 je bilo realiziranih za 115.773,63 EUR poslov. Poleg tega je bil leta 2020 na podlagi drugega odstavka 27. člena ZSPDSLS-1 in na podlagi sklepa Občinskega sveta Občine Tržič št. 171-9-6-2019 z dne 28. 11. 2019 s postavke 60205 realiziran še pravni posel za nakup nepremičnine parc. št. 76 k.o. 2146 Kovor v višini 15.000,00 EUR.

Na podlagi Načrta je bilo na Načrt razpolaganja z nepremičnim premoženjem za leto 2020 uvrščenih za skupno 808.835,18 EUR nepremičnin, pri čemer je bilo ocenjeno, da bo realiziranih za skupno 180.000,00 EUR poslov. Občina Tržič je v letu 2020 realizirala prodaje nepremičnin v skupni vrednosti 218.011,36 EUR, kamor so vštete prodaje nepremičnin parc. št. 636/8 k.o. 2143 Tržič, parc. št. 26/20 k.o. 2144 Bistrica in parc. št. 14/5 k.o. 2146 Kovor, ki jih je na podlagi drugega odstavka 24. člena ZSPDSLS-1 in na podlagi sklepa Občinskega sveta Občine Tržič št. 170-9-6-2019 z dne 28. 11. 2019 na načrt uvrstil župan, in prodaja solastniškega deleža na stanovanju v stavbi z naslovom Preska 2, Tržič, ki jo je Občina Tržič izvedla na podlagi drugega odstavka 27. člena ZSPDSLS-1 in na podlagi sklepa Občinskega sveta Občine Tržič št. 171-9-6-2019 z dne 28. 11. 2019. Poleg tega je Občina Tržič sklenila še pravne posle oziroma so bile sprejete ponudbe še za skupnih 28.908,22 EUR, v zvezi s katerimi plačilo kupnine zapade (oziroma je zapadlo) v letu 2021, kamor je všteta tudi prodaja (oziroma menjava) nepremičnine parc. št. 857/20 k.o. 2148 Senično, ki jo je na podlagi drugega odstavka 24. člena ZSPDSLS-1 in na podlagi sklepa Občinskega sveta Občine Tržič št. 170-9-6-2019 z dne 28. 11. 2019 na načrt uvrstil župan.

Seznam nakupov in prodaj, ki jih je občina realizirala na podlagi Načrta v letu 2020 je naveden v Tabeli 1 in Tabeli 2. Navedeni tabeli sta prilogi in sestavni del tega poročila.

Poleg realiziranih poslov je Občina Tržič lastnikom nepremičnin, ki so bile uvrščene na Načrt pridobivanja, poslala ponudbe za odkup v skupni vrednosti približno 44.000 EUR in ponudbe za prodajo v skupni vrednosti približno 195.000 EUR, na katere pa se stranke sploh niso odzvale, jih niso sprejele, ali pa so pogajanja še v teku. Občina Tržič si bo prizadevala v letu 2021 realizirati pravne posle tudi v zvezi s tistimi nepremičninami, za katere je bila poslana ponudba, pa občina ni prejela odgovora.

Priloge:

* Tabela 1: Načrt razpolaganja z nepremičnim premoženjem Občine Tržič za leto 2020 – Realizacija,
* Tabela 2: Načrt pridobivanja nepremičnega premoženja Občine Tržič za leto 2020 – Realizacija.

Pripravila:

Jasna Kavčič, univ. dipl. inž. grad., Klemen Srna, univ. dipl. pol.,

vodja Urada za okolje in prostor V. D. DIREKTORJA OBČINSKE UPRAVE

Tomaž Ropret, univ. dipl. prav.,

višji svetovalec II